Goeie nuus: Tafelberg-foto wen internasionale kompetisieEric Nathan, ŉ fotograaf wat in Suid-Afrika en Engeland woon, het sopas met sy foto van Tafelberg die International Earth & Sky-kompetisie gewen. Nathan se foto is ook as die Against the Lights-kategoriewenner aangewys. Die kompetisie beloon fotograwe wat in die aand asemrowende foto’s neem. “Die hemelruim is ŉ noodsaaklike deel van die natuur, ŉ erfenis vir ons en ander spesies op hierdie planeet,” het Babak Tafreshi, voorsitter van die kompetisie, in ŉ verklaring gesê. Nege beoordelaars het die wenners van die kompetisie uit ongeveer 1 000 inskrywings gekies. Inskrywings het uit 54 lande gekom. Nathan het die foto in Junie 2014 geneem. Klik hier om die foto in volgrootte te sien. Hier volg ‘n video van al die kategoriewenners en foto’s wat die beoordelaars se aandag getrek het.